الجلدکی خراسانی

سوانح 
جلدکی کے ابتدائی حالات پردۂ اخفا میں ہے اور پیدائش کے سال اور ابتدائی زندگی کے حالات میسر نہیں آ سکے۔ جلدکی کا نام علی بن محمد ایدمر تھا اور لقب عزالدین تھا۔ چودہویں صدی کے فارسی مؤرخین نے جلدکی کا نام ایدمر الجلدکی لکھا ہے۔اُن کا آبائی شہر جلدک تھا جو خراسان میں مشہد سے 15 کلومیٹر کے فاصلہ پر واقع تھا اور اِسی نسبت سے خراسانی کہلاتے تھے۔ منگول فتوحات کے زمانے میں وہ خراسان سے ہجرت کرگئے تھے اور عراق میں مقیم ہوئے۔ جلدکی کی تصانیف سے معلوم ہوتا ہے کہ انھوں نے بلاد الشام، یمن، مغرب، اناطولیہ اور مصر کے سفر بھی کیے۔

 بحیثیت کیمیا دان اور تصانیف 
جلدکی قرون وسطی میں متاخر کیمیا دانوں میں سے ایک ہیں۔ جلدکی کی دو تصانیف اب موجود رہ گئی ہیں: المصباح فی علم المفتاح اور کتاب البرهان فی اسرار علم المیزان۔ اُن کی تصانیف پیشرو مسلم کیمیا دانوں کی تحقیق سے مکمل ہوئی ہیں۔ جابر بن حیان، ابوبکر الرازی، ابوالقاسم عراقی، ابن ارفع راس کی کتب کے حوالہ جات جلدکی کی کتب میں موجود ہیں۔

 وفات 

جلدکی کا انتقال قاہرہ میں 1342ء میں ہوا۔

 مزید دیکھیے 
 قبل از جدید دور کے ایرانی سائنس دانوں اور فضلا کی فہرست
 ابوالقاسم عراقی
 ابن ارفع راس
 جابر بن حیان
 ابوبکر الرازی

 حوالہ جات 

زمرہ:چودہویں صدی کی ایرانی شخصیات
زمرہ:خراسان کی شخصیات
زمرہ:قرون وسطی کے فارسی طبیب
زمرہ:قرون وسطی کے مسلم کیمیا گر
زمرہ:مسلمان موجدین
زمرہ:نیشاپور کے اطبا
زمرہ:چودہویں صدی کی مصری شخصیات
زمرہ:مملوک
زمرہ:چودہویں صدی کے کیمیا گر
زمرہ:چودہویں صدی کے غلام
زمرہ:چودہویں صدی کے عربی مصنفین
زمرہ:طوس کی شخصیات
زمرہ:ایرانی مرد مصنفین